Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: kiadásáról szóló 32/1997. (XI. 5.) MKM rendeletnek megfelelően a kisebbségi anyanyelvi, illetve két tannyelvű oktatási
Paragraph Index: 1321

kiadásáról szóló 32/1997. (XI. 5.) MKM rendeletnek megfelelően a kisebbségi anyanyelvi, illetve két tannyelvű oktatási formákban a magyar nyelv és irodalom kivételével a többi tantárgy oktatható az adott nemzetiség nyelvén. A kisebbségi nyelv és irodalom tantárgyat valóban nyelvtanároknak kell oktatniuk, és természetes, hogy ehhez szigorú követelményeket ír elő a törvény, éppen a kisebbségi oktatás minőségi színvonalának őrzése érdekében. Azonban a többi tantárgyat a szaktanárok az adott kisebbség nyelvén oktatják. Ehhez nem feltétlenül szükséges nyelvtanári képesítéssel rendelkezniük. Ha ezen intézményekre szó szerint értelmezik a jogszabályt, a jelenleg alkalmazásban álló tanárok többségét el kellene bocsátani. Ráadásul az intézmények vezetőire vonatkozó rendelkezés visszautal a 17. § (3) bekezdésére, ennek megfelelően a nyelvtanári képesítéssel nem rendelkező szaktanárok nem lehetnek iskolaigazgatók. A jogalkotónak — feltehetően — az lehetett a szándéka, hogy ezen intézményekben a nyelvtanárok képesek legyenek az adott kisebbség nyelvét, a szaktanárok pedig a kisebbség nyelvén oktatni. A jelenlegi szabályozás nem éri el ezt a célt, olyan hiányosságot tartalmaz, amely alkalmas a nemzeti és etnikai kisebbségi jogokkal kapcsolatos visszásság előidézésére. A Nektv. 45. § (1) bekezdése ugyanis kimondja, hogy „a közoktatás és a felsőoktatás törvényi szabályozása, az oktatónevelő tevékenység szerkezetének és tartalmának meghatározása, valamint e tevékenység ellenőrzése során e törvénnyel összhangban érvényesíteni kell a kisebbségek kulturális autonómiájának megfelelő oktatási és művelődési érdekeket”. A fentiek alapján a közoktatás szabályozása e tekintetben nincs összhangban a kisebbségek kulturális autonómiájának megfelelő oktatási érdekekkel. Megítélésünk szerint a visszásság a kérdés jogi szabályozásának hiányosságára vezethető vissza, ezért a kisebbségi biztos az Obtv. 25. § alapján azzal a jogalkotási javaslattal fordult az oktatási miniszterhez, mint a jogszabály előkészítéséért felelős szerv vezetőjéhez, hogy az országos kisebbségi önkormányzatok és az Országos Kisebbségi Bizottság egyetértésének beszerzésével egyidejűleg kezdeményezze a jogszabály módosítását az okozott visszásság orvoslása érdekében. Több nemzetiségi óvodában dolgozó, nemzetiségi óvónő fordult — kollektív beadvánnyal — a kisebbségi biztoshoz a Kotv. 128. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes